Džordž Benings

"*Nols, hoćeš li da utišaš to đubre od muzike! Pokušavam da spavam! Danas su pucali na mene, ako si zaboravio!* "
― Benings kaže Nolsu
**Džordž Benings** je oficijelni meteorolog u istraživačkoj postaji u Američkim teritorijalnim pretenzijama na Antarktiku, Ispostava 31, SAD.

## **Sled događaja**

Benings i M.T. Gari su drugari još od 1972., kada su se upoznali van posla, iako se zapravo priroda posla Garija baš i ne zna. I kojoj službi pripada. Vrlo verovatno je znao za Stvora, verovatno je i poslat od strane (nekog tajnog ogranka) Vlade kao što to obično biva, kako bi otkrio šta može da se iskoristi od te vanzemaljske tehnologije, i da li su ovde kao begunci/begunci sa umirućeg sveta nevoljnici ili su agresivna obesna pošast koja pustoši planete, te da se pripreme za njih (da li da im služe, ili da ratuju, ako je to uopšte i moguće, ili u najboljem slučaju da ih pitamo da li ima neka planeta koja nama odgovara a njima ne, da nas premeste, a da oni uzmu našu), pa je poslat da posmatra izvidnicu izdaleka pa izbliza, mada niko više ne šalje to, u najboljem slučaju šalju prethodnice, par jedinki koje nose virus/jajašca/sposobnost mimike\*1, ponekad uspavane ili zamrznute, čekajući pravi trenutak, da nas iznenada izokola zauzmu i zamene. Nešto kao očusi hehehe. Ne zna se da li je on doveo Džordža ili su slučajno tu, jer...ko će svom dugogodišnjem prijatelju da sredi da dođe u po život opasno okruženje, tamo u Americi ljudi ni ne "sređuju", eventualno ako ga je kao blizak prijatelj video da se previše približio istini njuškanjem, ili baš nasuprot, video da im je baš takav stručnjak potreban, ili... mu je od početka nameštao, i nije mu bio prijatelj uopšte. Mada je ... izistinski potrešen saznanjem o njegovoj smrti. Skoro kao da je izgubio člana porodice. Ili možda... ljubavnika. Nikada ne kažu gde su se upoznali. Malo su mi sumnjivi ovi...."momci" od 35+ godina, pobegli na kraj sveta, u isključivo muško društvo neženja (mada je najbolje ne slati žene jer ih vanzemaljci mogu zatrudneti, a samci, ili još bolje homo neženje, ne mogu preneti ni snošajem, u žensku matericu), naročito onaj razigrani (gej bukvalno znači razigran, razdragan) crnac, i sve te njihove pijane žurke, i emotivne reakcije na smrt, izolacija je opasna.

Tako da...su oni zapravo izvidnica. Ljudske rase. I Stvor to zna. Malo su se preračunali. Nisu znali sa čim imaju posla. Sa rasom koja ih bukvalno zamenjuje. Izvidnice su mu samo pomogle.

Kada, u zimu 1982., dva norveška... istraživača pećina...pucaju iz helikoptera na "jadnog" psa, Aljaskanskog malamuta \*2 koji je u stvari emulat (zavisno od toga koji je stadijum, dalje se dele na replikante, duplikante, pa dalje na..... prevremena šminka, pa amneabilis, pa repligänger) malamuta, Stvor koji je već preuzeo puni oblik čovekovog najboljeg prijatelja, zna on dobro u šta se pretvara, Norvežane nije prevario, jer su ga videli, a otkud je znao gde su i ko su Amerikanci, to ćemo tek da vidimo, Gari brani malog garu. Kažem vam ja da on zna šta radi. A kao pravi se da se sažalio na cuka-vuka. Pašče pada u naručje Beningsu i liže ga po licu (uopšte ne gubi vreme emulat, dve muve jednim udarcem, em zaražava, em se umiljava, da ga spasu i zadrže da može sve na miru da ih zarazi).

Norvežanin im govori da moraju ubiti monstruma i da spas cele planete stoji u njihovim rukama...ali na norveškom (iako je u njihovoj postaji bilo i Amerikanaca , čak i Engleza, mogao je za toliko da nauči). Onda, poseže za ... najgorim mogućim vidom komunikacije - za puškom. Pas, odveć inteligentan, se pomera u poslednjem trenutku, i Norvežanin pogađa Beningsa, koji se hvata za nogu. Samo je okrznut, ali njegov prijatelj Gari reaguje u samoodbrani i zaštiti i ubija (oba??) Norvežanina. Kao. Samo je postupao po naređenju i štitio potencijalnu nadzemaljsku tehnologiju.

Psa su, ostali, neupućeni i naivni, prihvatili i uveli u unutrašnje prostorije.

Džordž Benings, koji je ranjen u nogu, pao na sneg, podignut je iz krvavog snega i doktor Koper ga krpi u ambulanti ispostave, dok se on anestezirao alkoholom. Posle toga se vratio u dnevne prostorije da odmara, što mu kuvar Nols nije dozvoljavao, zbog odvratne i glasne "muzike" koju je slušao, pa ga, već besni, to jest zaraženi Džordž obaveštava preko interkoma da ugasi, ili ga je ugasio sa životom. Ne može da spava od njega (strani, tuđinski organizam udara na spavanje, da bi na miru mogao da se -plikuje)

Kasnije u toku noći, doktor Koper i R.J. MekRidi, pilot helikoptera (sa Vijetnamskim iskustvom) koji, uvek mrgud, i protiv autoriteta, nije hteo da leti po nevremenu, ali kada je drugi član posade hteo da sedne na njegovo mesto, on je uskočio, već su se vratili iz Norveškog kampa, raznete istraživačke stanice koju su otišli da istraže.

Doneli su spaljeno, ugljenisano telo dvoličnog (ne mešati sa podeljenim licem), da ga ispitaju. Oni su mislili da su se dva tela spojila od toplote eksplozije, i svi prisutni se zgražavaju nad njim, uključujući i već zaraženog Beningsa.

Dok ga ljudi zaduženi za to, autopsijom ispituju, Benings, Gari i Vens Noris, geolog, igraju poker u sobi za rekreaciju. Beningsa prepada malamut ispod stola za stoni tenis, koji je samo došao da onjuši kako mu napreduje prenos zaraze, mirišući mu nogu, pa je zatražio od Klarka, dresera pasa, da ga odnese u štenaru, što je on nerado učinio, jer se sažalio na malog vanzemaljca (zna taj šta radi, kažem ja), jer je mislio da je bolje pustiti ga dok se prilagodi, a i tamo u štenari je nov.

Prilagodio se, itekako se prilagodio.

Preko noći...alarmi su se oglasili glasno. Benings trči po ostale, i obaveštava Čajldsa da je Mek tražio bacač plamena (flamenverfer što bi rekli nacisti). Zašto je baš tražio plamenobacač, ne zna se (izgleda da je i on već imao iskustva sa sličnim stvarima, u Vijetnamu, ili je već bio zaražen sa sve Koperom, tamo u norveškoj bazi, ipak su se zadržali nekoliko sati, ili je možda jednostavno pomislio ako je plamen ubio dvoglavog, što ne bi i ove nove). Alarmi su pokazivali na opasno prisustvo u kavezima (umm...kako? Ko je prilagodio alarme da detektuju vanzemaljske oblike života kao pretnju, ipak je neko znao za sve ovo). Kada su se svi okupili ispred kaveza...za jadne kuce je već bilo kasno :(... Malamut emulat ih je sve raskomadao (neke su morali i oni da ubiju da se ne muče, na šta je Klark vrisnuo Neee), i pokušao da stvori Stvor-štenaru, grupno, od svih vučnih pasa (za vuču, ne vukova, vučjaka ili haskija). Pa bi se posle valjda razdvojili.

Kada su spalili čudovište i izvršili testove nad njim, dr. Koper zaključava ostatke u ostavi. Benings i Vindouz su pomerili taj... amalgam čudovišta u skladište i Benings je ostao. Kao da pokupi svoju opremu odatle. Meteorologija ne može 3h bez njega da preživi. Pronašli su ga usred transformacije. Vindouz barem. Dok se vratio sa ostalima, već je bio pobegao, skoro ceo preobražen.

Međutim, sustigli su ga, i MekRidi ga je zapalio, uz jeku koja nije sa ovoga sveta. I uz plač Garija. Ne zna se da li je plakao zbog prijatelja što ga je doveo dotle ili...zbog vanzemaljca.

## *Baza*

— Beningsov originalni kraj, sniman , u neisečenom filmu, je... šrafciger u vrat, od nepoznatog napadača (verovatno Palmer) ispred kaveza štenare. Izostavljena scena pokazuje Beningsa kako unezvereno (još ne pretvoren u zver) luta hodnicima štenare (posle napada vanzemaljca sa psima verovatno), gde vidi senku neke osobe, verovatno dresera pasa, kako nervozno i sumnjivo pretura po ostavi, i zaintrigiran njime, počinje da ga prati, čime verovatno naleti na Palmera koji ga bode u vrat. Sve to je isečeno i pokazana je samo scena gde istrči napolje gde ga spale. Međutim, može se videti da nosi drugačiju jaknu, pa izgleda malo čudno (iako emulat može da emulira i odeću, pa nije toliko strašno). U konačnim isečcima, vidi se čak i scena sumnjivog preturanja, doduše kratko, što znači da je bitna za fabulu, to jest da je i on sumnjiv. Umro bi i nespaljen, ali ovako je mnogo ne-ličnije, bolje nego intimni ubod. A stravičnije je i njegovo urlanje –

— To što Gari kaže da ga "zna" deset godina, moglo se odnositi i na Stvora, koga proučava deset godina, jer očigledno to nije bio Benings –

— U kratkoj priči, po kojoj je napravljen Stvor - "Ko je to tamo!?" zove se Bening i ne zna se baš kako završava. Samo završava –

#### Ispostava

– Za razliku od filma, i zvanični skript (scenario i sve što ga prati) i kasnija novelizacija su napisale drugi kraj za Beningsa, ali nisu uspeli da ga snimaju, zbog vremena i "vremena" (budžeta), Benings je trebao da umre pokušavajući da spreči već transformisanog repligängera celog čopora, da dođe do kopna, do zemlje, Ognjene zemlje, i završio bi ispod leda, povučen od strane pasa. Mek i Čajlds bi preživeli —

– Glumi ga Piter Malouni (Deca Rejvensbeka, K-PAKS, Rekvijem za snove) —

### *Fusnote i reference:*

\*1 Kao u mnogim filmovima/serijama/stripovima, kao Tuđin, Dosije iks, Oni žive itd itd. Nisu svi bezopasni kao E.T. i Alf

\*2 Pogrešno nazvan Aljaski, nije Aljaska kao Engleska, Danska -ska, nego je u originalu Aljaska, i na engleskom i na domorodačkom